
Každý, kto nie je rasista, pár slušných cigáňov/rómov pozná.  Aspoň tak to býva v internetových diskusiách, takto to počúvam od známych aj neznámych: ”Nie som rasista, dokonca poznám pár slušných cigáňov/rómov…” Čítam a počúvam to tak často, až ma to priviedlo na myšlienku, kto je vlastne ten onen mýtický “pár cigáňov, rómov”, ktorý zmieňuje každý tesne predtým, než vypustí nejaký rasistický nezmysel.
Taká zaužívaná popularita ako mýtus “poznám pár slušných cigáňov, rómov”  dosiahla nevídanú úroveň mýtov a legiend. 
Keby teda každý poznal “pár slušných cigáňov/rómov”, tak by ich počet rástol geometrickou radou a rýchlosťou, čo sa ovšem vôbec nezlučuje s tvrdením, že väčšina cigáňov/rómov, vôbec slušná nie je. Asi by sa malo opýtať každého NIESOMRASISTA na mená tých pár konkrétnych slušných cigáňov/rómov, aby náhodou nedošlo k duplicite.
Pravda je ale iná. Žiadny “pár slušných cigáňov/rómov” neexistuje, za to tu žijú desiatky, stovky tisíc obyčajných cigáňov/rómov, kterých tí NIESMERASISTI nepoznajú a nechcú poznať. Len a hlavner preto, že ide o cigáňov/rómov. NIESOMRASISTOV nezaujíma ako žijú, čo robia a prečo. Nepoznajú ich mená, nepoznajú ich životy, deti, ich zvyky. Keď sa cigáni/rómovia nasahujú do domu, NIESOMRASISTI ich nepôjdu pozdraviť s kusom koláča, za to schovajú topánky z rohoží vlastných domov. Keď cigáňov/rómov stretnú na ulici, nepozdravia ich mlčky s úsmevom a pokývnutím hlavy. Za to sklopia zrak a rukou a začnú premýšľať, či nezabudli niečo zamknúť doma, alebo na dvore. Keď sa NIESOMRASISTOM cigánske/rómske dieťa pripletie pod nohy, pomyslí si čosi o smradoch. Nie o dieťati akým je aj to jeho.
Kto by mal byť teda ten onen slušný cigáň/róm”? Jožo a Jarka z dediny, alebo Jano a Betka z mesta, ktorí sa pravidelne v nedeľu na futbale opijú ako prasce, nadávajú vulgárne pred deťmi, kde chlap občas kričí na ženu a výchovne i na deti, tí majú v tom jasno. Nemusia nikomu svoju slušnosť dokazovať, sú to takí normálni Slováci, so svojimi chybičkami. Proste a jasne, aby Gejza (cigáň/róm) dokázal svoju slušnosť, musí mať prinejmenšom nadprirozené schopnosti. A prečo by vlastne Gejza mal vôbec niečo dokazovat, že je slušný? Pretože jeho etnická príslušnosť našu (väčšinovo inak etnickú) spoločnosť jednoducho ruší. Aj keby mal Gejza svätožiaru nad hlavou, neustále musí dokazovať, že ju nikde neukradol.
NIESOMRASISTA vždy svoj status rád a hlasno potvrdí, napríklad tým, že mu Vietnamci, Číňania, Rusi a kadekto iný nevadí. Môžu si predsa aj pred polnocou skočit do večierky aj na dlh, môže nakúpiť. Černoch mu tiež nevadí, v bistre u Negra pri Happy Hour vždy dostane extra porciu hranoliek naviac, aby mu dal najavo, že je na Slovensku vítaný a zapraje mu, prípadne hodia reč. To isté platí o všetkých iných rasách, len nie pre cigáňov/rómov.
Žil som a žijem vedľa cigáňov/rómov. Ublížili mi aj takí, aj onakí ľudia a rovnako tak pomohli. Som unavený z večných argumentácií “špatnými skúsenosťami”, ktoré NIESOMRASISTI majú. Som já zodpovedný za slovenských netvorov, ktorí utýrali svoje deti k smrti? Som ja zodpovedný za Slovenku, ktorá udusila svoje novonarodené dieťa priľahnutím? Som zodpovedný za korupčné aféry v našej krajine? Varil som snáď ja na kilá pervitínu, ako na vedľajšom sídlisku žijúci Slovák, ktorého vlani zatkli? Vypovedá niečo o mne, čo nejaký iný Slovák urobil, alebo robí, alebo v budúcnosti urobí?  Prečo by cigáni/rómovia mali čeliť kolektívnej NIESMERASISTICKEJ zlobe za peňaženku, alebo zemiaky zo záhrady, ktoré mi nejaký konkrétny cigáň/róm ukradol, prípadne ma oklamal, alebo mi ublížil? A stalo sa mi to. Lenže nie len s cigáňmi/rómami, ale v drvivej väčšine môjho života ma oklamala, alebo mi ublížila väčšina/majorita, než menšina/minorita. A každý máme nejaké skúsenosti s ktorými sa musíme vyrovnávať. Úmrtie môjho 10 ročného brata/dvojičky. Mohol za to lekár a teda by som mal vystaviť mojej zlobe všetkých lekárov? Zomreli mi rodičia, sestra a ďalší brat aj starí rodičia pri autohavárií. Mal som vystaviť svoju zlosť nepozornému, poloožratému vodičovi a teda voči všetkým vodičom?  
Roland je 16 ročný róm s tvárou hrdinu juhoamerickej telenovely. Každé poobedie po škole, už tri roky učí deti tancovať. Tak, počernošsku, rapersky aj rómsky, cigánsky a hlavne rytmicky. Občas zoženie nejakú klubovňu, On tancom žije a tancujú vždy tam, kde môžu. Nefajčí, nepije, čo je dnes medzi vrstovníkmi rarita. Za peňáze (akoby on povedal) ušetrené z brigád a sem tam z vystupovania svojej tanečnej skupiny si kupuje cédéčka, alebo hudbu si sťahuje aby išiel trendovo. S Rolandom tancujú po čase nie len rómské, ale aj nerómske deti. Tie nerómske len do chvíle, než im rodičia zakážu sa ťahať s rómami. NIESMERASISTI dokonca poznajú pár slušných cigáňov/rómov, ale kto vie, čo by se od Rolanda tie nerómske deti naučili…
Je viac pozitívnych a podnetných príkladov a je viac dobrých a slušných, ale ľudí. Majorita, či Minorita, všetci sme v prvom rade ľudia s dobrými aj zlými vlastnosťami. V žiadnom prípade nelegalizujem a nezastávam sa tých ľudí, ktorí páchajú zlo v rôznych podobách, v ktorých prirovnania k človeku často krát nie je vôbec na mieste a ani si titul človek nezaslúžia. Nech si vyžerú až do samého dna všetko čo napáchali a páchajú. Nech má slušný a poctivý človek právo dostupnej spravodlivosti a nech sa mu aj spravodlivosti a zadosťučinenia dostane. Žijeme v 21 storočí a nepoučili sme sa z doby v ktorej práve kastovanie a segregovanie ľudí (nie len minority), viedlo k vyhladeniu národov. Spojené národy. Bratsvo. Viera v Boha a Mier. A ak týmto slovám niekto nerozumie, tak sa nepoučil z minulosti ani z prítomnosti. Neexistuje pár slušných cigáňov/rómov. Existencia slušných a dobrých cigáňov/rómov nie je závislá od etnicity, či rasovej, rodovej príslušnosti a tiež nie je závislá od NIESMERASISTOV a ich návykov/zlozvykov/zlojazyčných nesprávne sformulovaných a udržiavaných viet a myšlienkových pochodov keď vidia cigáňov/rómov. V skutočnosti vidia ľudí. Presne takých istých, akými sú oni sami keď stoja pred vlastným zrkadlom a nesením vlastnej zodpovednosti za svoje dobré, či zlé chovanie.

